Լուկաս Բլեք

Լուկաս Յորք Բլեք (անգլ.՝ Lucas York Black, նոյեմբերի 29, 1982(1982-11-29), Decatur, Ալաբամա, ԱՄՆ), ամերիկացի դերասան, առավել հայտնի Շոն Բոսուելի դերով «Եռակի ֆորսաժ։ Տոկիոյի դրիֆթ» ֆիլմում։ Խաղացել է նաև CBS հեռուստաալիքի «Ամերիկյան գոթիկա» («American Gothic», 1995 թվական) հեռուստասերիալում, «Սրասայր» («Sling Blade», 1996 թվական), «Փառքի ճաճանչներում» («Friday Night Lights», 2004 թվական), «Ծովային հետևակայիններ» («Jarhead», 2005 թվական), «Թաղեք ինձ կենդանի» («Get Low», 2009 թվական), «Լեգիոն» («Legion», 2010 թվական), «Յոթ օր Ուտոպիայում» («Seven Days in Utopia», 2011 թվական) ֆիլմերում։ 2014 թվական սեպտեմբերից նա խաղում է հատուկ գործակալ Քրիստոֆեր Լասալին CBS-ի «Ծովային ոստիկանություն. Նոր Օռլեան» («NCIS: New Orleans») սերիալում։


== Կենսագրություն ==


=== Վաղ տարիներ ===
Բլեքը ծնվել է 1982 թվականի նոյեմբերի 29-ին Սպիկ քաղաքում, Ալաբամա նահանգ։ Նրա մայրը օֆիսային աշխատող Յան Գիլեսպին է, իսկ մայրը՝ թանգարանի աշխատակից Լարրի Բլեքը։ Նա ունի երկու ավագ եղբայր և քույր։ 2001 թվականին ավարտում է տեղի միջնակարգ դպրոցը։


=== Կարիերա ===
Բլեքը կինոյում նորամուտում է 1994 թվականին, «Պատերազմ» («The War») ֆիլմում, 11 տարեկան հասակում։ Չունենալով ոչ մի բեմական փորձ նա հիանալի է կատարում իր դերը։ Ֆիլմում նրա խաղընկերն է հանդիսանում հանրահայտ Քևին Քոսթները։ Հետագայում նա նկարահանվւմ է Քալեբ Թեմպլի դերում CBS-ի «Ամերիկյան գոթիկա» («American Gothic») հեռուստասերիալում, որը թողարկվում էր 1995-1996 թվականներին և «Սրասայր», որի ռեժիսոր և սցենարի հեղինակ Բիլի Բոբ Տորնտոնը արժանանում է «Օսկար» մրցանակի, իսկ Բլեքը՝ «Սատուրն» մրցանակի, «Լավագույն երիտասարդ դերասան» անվանակարգում, «Միսիսիպիի ուրվականները» («Ghosts of Mississippi») և «Գաղտնի նյութեր. Պայքար ապագայի համար» («The X-Files») ֆիլմերում։ Ավելի ուշ, 1997 թվականին, Բլեքը նկարահանվում է «Լուսարձակում» («Flash») հեռուստաֆիլմում, որը հեռարձակվում էր «The Wonderful World of Disney» հեռուստաալիքով։
Որոշակի ժամանակ Բլեքը մոդել է աշխատում Քելվին Քլայնի մոտ և միաժամանակ շարունակում և ավարտում ուսուցումը Ալաբամայում։
2003 թվականին Բլեքը երկրորդական դեր է կատարում «Սառը լեռ» ֆիլմում, որտեղ նրա խաղընկերներն են հանդիսանում Ռենե Զելվեգերը, Նիկոլ Քիդմանը և Նատալի Փորտմանը։ Ֆիլմը անվանակարգվում է բազմաթիվ մրցանակների, սակայն մրցանակի է արժանանում միայն Ռենե Զելվեգերը, որպես «Երկրորդ պլանի լավագույն դերասանուհի»։ Այնուհետև հատևում է մեծ դեր ֆուտբոլի թեմատիկայով «Փառքի ճաճանչներում» դրամայում, 2004 թվականին։ 2005 թվականին նա նաև նկարահանվում է «Խաղաղ ավազան» («Deepwater») թրիլերում և Պարսից ծոցի պատերազմի մասին պատմող «Ծովային հետևակայաինները» ֆիլմերում։ Բլեքը նկարատանվում է «Ֆորսաժ» ֆիլմաշարի երրորդ՝ «Եռակի ֆորսաժ։ Տոկիոյի դրիֆթ» ֆիլմում։ Նա ֆիլմում իր դերը նկարագրում է որպես «ուրախ դեր»։ 2009 թվականին նա հայտնվում է «Թաղիր ինձ կենդանի» ֆիլմում և 2010 թվականին «Լեգիոն» ֆիլմում։
2011 թվականին Բլեքը նկարահանվում է «Յոթ օր Ուտոպիայում» ֆիլմում, որտեղ նա խաղում է երիտասարդ և տաղանդավոր գոլֆ խաղացողի, ով մասնակցում է «Pro Tour»-ին։ 2013 թվականին նա նկարահանվում է «42» դրամայում, որտեղ կերպարանավորում է «Բրուքլին Դոդջերս» բեյսբոլի թիմի խաղացող Պի Վի Ռիվզի։
2014 թվականին Բլեքը նկարահանվում է «Ծովային ոստիկանություն. Նոր Օռլեան» ֆիլմում, որպես ծովային ոստիկանության հատուկ գործակալ Քրիստոֆեր Լասալ։ 2015 թվականին նա կրկնում է «Եռակի ֆորսաժ։ Տոկիոյի դրիֆթ»-ն իր դերը ֆիլմաշարի յոթերորդ ֆիլմում՝ «Ֆորսաժ 7» («Furious 7»)։
Դերասանական առօրյաից ազատ ժամանակ Բլեքը սիրում է զբաղվել սպորտով, խաղալ բասկետբոլ, ֆուտբոլ կամ գոլֆ։


== Անձնական կյանք ==
Բլեքը ամուսնացած է իրավաբան Մեգգի Օ'Բրայանի հետ, 2010 թվականից։ Զույգն ունի դուստր և որդի։


== Ֆիլմագրություն ==


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
Լոկաս Բլեքը Internet Movie Database կայքում
Մրցանակները IMDb կայքում
Լուկաս Բլեքը  AllMovie կայքում